Diari Oficial de la Generalitat Valenciana


Sumari del DOGV 4452, del 04-03-2003 (2003/1716)

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana i el Consell Superior d'Investigacions Científiques per a la realització d'estudis d'investigació sobre els hàbitats i recursos tròfics rellevants per a diferents espècies de quiròpters a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4452

Data del DOGV
:   04-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/1716


Data del document
:   11-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * fauna

RESOLUCIÓ d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana i el Consell Superior d'Investigacions Científiques per a la realització d'estudis d'investigació sobre els hàbitats i recursos tròfics rellevants per a diferents espècies de quiròpters a la Comunitat Valenciana. [2003/X1716]
  
Subscrit, després de la tramitació prèvia reglamentària, entre la Generalitat Valenciana i el Consell Superior d'Investigacions Científiques, el 28 d'agost de 2002, un Conveni de col·laboració per a la realització d'estudis d'investigació sobre els hàbitats i recursos tròfics rellevants per a diferents espècies de quiròpters a la Comunitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0024/2003, i que figura com a annex d'esta resolució.
  
València, 11 de febrer de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Generalitat Valenciana i el Consell Superior d'Investigacions Científiques per a la realització d'estudis d'investigació sobre els hàbitats i recursos tròfics rellevants per a diferents espècies de quiròpters a la Comunitat Valenciana
  
València a 28 d'agost de 2002
  
REUNITS
  
D'una part, l'Honorable senyor Fernando Modrego Caballero, conseller de Medi Ambient de la Generalitat Valenciana, d'acord amb el Decret 6/2002, del 25 de juliol del president de la Generalitat Valenciana (DOGV de 26.07.02) en representació d'esta i facultat per a este acte per Acord del Consell de data 27 d'agost de 2002.
  
I d'altra banda, el senyor Rolf Tarrach Siegel, president del Consell Superior d'Investigacion0s Científiques, segons el Reial Decret 1557/2000 de 8 de setembre (BOE de 09.09.2000), i actuant en funció de la competència atribuïda per l'article 15.1. a) i f) de l'Estatut del Consell Superior d'Investigacions Científiques, així com per l'article 6 en relació de la disposició addicional tretzena de la Llei de Règim Jurídic de les Administracions Públiques i de Procediment Administratiu Comú, en la seua redacció donada en la Llei 4/1999 de 13 de gener.
  
Es reconeixen mútuament competència i capacitat per a subscriure este conveni i
  
MANIFESTEN
  
Primer
  
La Generalitat Valenciana és competent en la conservació del medi ambient, segons preveu l'article 31, punt 10 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana (BOE núm. 164, de 10.07.82). Les competències de protecció d'espècies amenaçades o en perill d'extinció li foren transferides mitjançant el Reial Decret 2.365/1984, de 8 de febrer (BOE núm. 13, de 15.01.85).
  
Dins de la Generalitat Valenciana, les dites funcions s'exerceixen per la Conselleria de Medi Ambient, segons estableix el Decret 7/2002, de 25 de juliol, del president de la Generalitat Valenciana, pel qual s'assigna a la Presidència i a les conselleries determinades competències (DOGV núm. 4.301, de 26.07.02).
  
Segon
  
Durant els últims anys s'han localitzat a la Comunitat Valenciana un total de 21 espècies de ratpenats, els cicles ecològics dels quals corresponen als de la majoria dels ratpenats de climes temperats, és a dir, es concentren en llocs concrets per a criar en estiu i s'endormisquen en hivern, tret dels predadors. El coneixement d'estos refugis ens ha permés dissenyar les línies fonamentals de gestió per a la conservació dels quiròpters durant els pròxims 4 anys. Tanmateix, per a dur a terme un efectiu pla de conservació a llarg termini cal tenir en compte tots els aspectes ecològics que impliquen un ús de l'espai (reproducció, hivernació, recerca de l'aliment, etc.). En l'actualitat, les dades existents són sobre el tipus d'hàbitat on busquen el seu aliment, així com els desplaçaments realitzats des dels diferents refugis fins aqueixos llocs són insuficients, per la qual cosa caldria realitzar un esforç per cobrir esta llacuna d'informació. L'execució d'esteos plans de gestió és responsabilitat de la Generalitat Valenciana.
  
Tercer
  
La Generalitat Valenciana, a través de la Conselleria de Medi Ambient, desenvolupa des de juliol de 2001 el ?Pla de Conservació dels Quiròpters de la Comunitat Valenciana?, programa que és cofinançat al 50% per la Comissió de les Comunitats Europees amb càrrec a les ajudes del reglament LIFE (contracte núm. LIFE00NAT/E/7337). Les activitats esmentades en l'anterior apartat són d'especial interés per a la consecució dels fins de l'esmentat programa, restant en conseqüència adscrites a este.
  
Quart
  
La Conselleria de Medi Ambient, per mitjà del programa econòmic 442.30, Conservació del Medi Natural, posseix des del 2000 la línia de finançament T3121 la finalitat de la qual és el desenvolupament d'activitats de seguiment de fauna i flora previstes en els Projectes LIFE, a executar per entitats col·laboradores dels esmentats projectes.
  
Igualment la Generalitat Valenciana, d'acord amb l'article 29.7 del Text Refós de la Llei d'Hisenda Pública de la Generalitat Valenciana, tal i com va ser modificat per l'article 20.2 de la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat Valenciana (DOGV de 31.12.97), contempla la possibilitat de subscriure convenis, amb càrrec al Capítol IV, d'àmbit plurianual si l'activitat és cofinançada, tal i com s'ha descrit en el Manifest Tercer.
  
Cinqué
  
La Generalitat Valenciana i el CSIC tenen subscrit, amb data 16 de gener de 1995, un conveni marc en temes d'investigació i desenvolupament, i col·laboració educativa, científica i cultural, a l'empara del qual es poden establir convenis singulars com este.
  
Sisé
  
Observada l'existència de mecanismes legals i econòmics adequats, i havent-se executat els diferents tràmits previstos en la legislació vigent per al desenvolupament de convenis i acords de cooperació de la Generalitat Valenciana, se subscriu un conveni de col·laboració d'acord amb les següents:
  
CLÀUSULES
  
Primera. Objecte
  
És objecte d'este conveni el desenvolupament d'activitats d'investigació aplicada a la conservació dels quiròpters de la Comunitat Valenciana, mitjançant l'estudi de l'ús de l'hàbitat de les seues poblacions.
  
Segona. Activitat
  
Amb càrrec a este conveni, el CSIC realitzarà un estudi l'objectiu general del qual és determinar els hàbitats i els recursos tròfics dels quals depenen algunes espècies de rates penades cavernícoles amb l'objecte de dissenyar correctament un pla de conservació general dels quiròpters. Les espècies a estudiar hauran de ser aquelles que, per una banda, siguen d'interés conservacionista per l'amenaça en la qual es troben les seues poblacions en l'àmbit nacional o europeu, i per altra banda, la informació disponible sobre les àrees de campeig que utilitzen siguen insuficient en el nostre territori. Seguint esteos criteris s'han escollit les següents espècies: Rhinolophus mehelyii i Myotis capaccinii. També s'hi prestarà especial protecció a l'ecologia espacial de Rhinolophus euryale i Myotis daubentonii, a fi de valorar la competència amb Rhinolophus mehelyii i Myotis capaccinii respectivament, a causa de les seues similituds ecoetològiques i morfofuncionals. Les conclusions de l'estudi seran també aplicables a d'altres poblacions properes de quiròpters, permetent la seua correcta gestió.
  
En concret, l'estudi s'haurà de planificar per a aconseguir els següents objectius mínims:
  
A. Estudi de l'ús de l'hàbitat d'algunes espècies. Es determinaran l'ús de l'hàbitat que realitzen les espècies objecte del projecte mitjançant tècniques de ràdio'seguiment amb emissions de grandària menuda. D'esta manera es valoraran els elements del paisatge d'acord a la tirada d'esteos animals. Hui en dia existeix suficient oferta d'emissors en miniatura adequats per al marcatge de les rates penades més xicotetes. Els treballs podrien començar amb les espècies menys amenaçades (R. euryale i M. daubentonii), amb els que es valoraran els problemes tècnics i de maneig que pogueren sorgir durant el maneig de les espècies més amenaçades (R. mehelyii i M. capaccinii). També s'aplicaran mètodes alternatius de detecció d'ultrasons i gravació mitjançant vídeo amb llum infraroja, així com trampeig mitjançant xarxes, trampes arpa, fils de niló en basses, etc.
  
B. Estudi de la selecció de preses d'algunes espècies de quiròpters. S'han de realitzar estudis per a conèixer les preses de les qual depenen les dues espècies objecte del projecte en el nostre territori. Este estudi es basarà en la determinació de la dieta a partir de l'anàlisi dels excrements i en la determinació de les preses disponibles en els hàbitats utilitzats per les colònies a les quals s'ha realitzat radio-seguiment.
  
C. Estudi de la presència de pesticides organofosforats i organoclorats en els quiròpters. Anàlisis de mostres (teixits, sang, excrements, etc.) procedents d'algunes espècies de quiròpters per a determinar la presència d'esteos compostos químics en diferents poblacions de la Comunitat Valenciana. Es realitzarà un estudi comparatiu entre les diferents mostres obtingudes per a localitzar els punts negres on les concentracions de pesticides són majors. En esteos punts es mostrejaran les colònies properes per a determinar si existeix mortalitat per esta causa.
  
A partir del conjunt de la informació obtinguda gràcies a l'execució del present conveni, es redactaran una sèrie de propostes d'actuació sobre estes poblacions. Es presentarà un model de gestió d'estes poblacions en esteos enclavaments i es facilitaran els mitjans que permeten el seu seguiment posterior.
  
Tercera. Execució
  
Per part del CSIC, les activitats d'investigació previstes en este conveni seran executades per l'Estació Biològica de Doñana (CSIC) de Sevilla, essent el responsable científic el Dr. Carlos Ibáñez Ulargui. Per a l'execució de les activitats previstes l'Estació Biològica de Doñana contractarà al personal que considere necessari.
  
Per part de la Conselleria de Medi Ambient, correspon el seguiment i supervisió tècnica d'este conveni al Servei de Gestió i Conservació de la Biodiversitat de la Direcció General de Planificació i Gestió del Medi.
  
Quarta. Contribucions de les parts
  
El Consell Superior d'Investigacions Científiques aportarà els mitjans personals i materials disponibles que se consideren necessaris per a la consecució d'este conveni, sent requisit mínim la dotació per part de l'Estació Biològica de Doñana d'un contracte beca durant 3 anys per a la qual cosa es destinarà la quantitat de 38.044,07 euros.
  
La Conselleria de Medi Ambient aportarà una oficina situada a les instal·lacions del Centre de Protecció i Estudi del Medi Natural del Saler (València), així com un vehicle oficial que podran ser utilitzats pel personal específicament assignat pel CSIC. La presència d'este personal en el CPEMN permetrà una correcta coordinació amb el ?Pla de Conservació dels Quiròpters de la Comunitat Valenciana' abans esmentat, per la qual cosa són d'especial interés les activitats realitzades amb càrrec a este conveni.
  
Quinta. Durada
  
a) Les activitats d'investigació adscrites a este conveni s'executaran des del dia de la seua signatura fins al 30 de novembre de 2004, i podria finalitzar amb antelació si s'hagueren aconseguit els objectius previstos en la clàusula segona.
  
b) El present conveni, la vigència del qual acabarà en la data expressada en l'apartat a) anterior, no serà prorrogable a la seua finalització i s'haurà de substituir per altre nou si se considera que cal continuar amb el desenvolupament de les seues activitats.
  
Sexta. Pressupost
  
El pressupost total d'este conveni munta a 125.190,50 euros (72.258.806 PTA), finançant-se amb càrrec a la línia T3121 del capítol IV del pressupost de la Generalitat Valenciana en les següents anualitats:
  
Anualitat Línia Import
  
2002 T3121 12.020,24 euros
  
2003 T3121 56.585,13 euros
  
2004 T3121 56.585,13 euros
  
TOTAL 125.190,50 euros
  
Quan finalitze el projecte, la justificació del pressupost total haurà de coincidir amb el següent desglossament:
  
Concepte euros
  
Estudi de l'hàbitat 95.139,90 euros
  
Estudi dels biocides 30.050,60 euros
  
TOTAL 125.190,50 euros
  
Setena. Lliurament dels resultats
  
Els resultats d'este conveni es lliuraran en els següents terminis:
  
Als trenta dies de la firma del Conveni es presentarà un Avanç del Primer Informe del Projecte el qual haurà de contenir un resum de la informació actualment disponible en la literatura sobre l'ús de l'hàbitat de les diferents espècies objecte d'este projecte (activitat A).
  
Abans del 30 de novembre de 2002 es lliurarà el Primer Informe del Projecte, en el qual s'hauran de presentar els resultats parcials obtinguts fins a aqueixa data dels estudis sobre l'ús de l'hàbitat (activitat A) de les espècies objecte d'este conveni.
  
Abans del 30 de novembre de 2003 es lliurarà el Segon Informe del Projecte, en el qual es presentaran els resultats parcials obtinguts fins aqueixa data sobre l'ús de l'hàbitat (activitat A), sobre l'alimentació (activitat B) i les dades preliminars, si els haguera, sobre l'impacte dels pesticides en les espècies objecte d'este conveni (activitat C).
  
Abans del 30 de novembre de 2004 es lliurarà l'Informe final, en el qual es presentaran els resultats corresponents a la totalitat del projecte: Estudi de l'ús de l'hàbitat (activitat A), de la selecció de preses (activitat B) i l'impacte dels pesticides en les espècies objecte d'este conveni (activitat C).
  
El lliurament dels informes s'efectuaran contra document expedit per la Generalitat en el qual reste constància de la data de recepció.
  
Cada un dels informes es lliuraran aportant:
  
Text, mitjançant un original enquadernat, un exemplar sense enquadernat i en llenguatge Word per a ordinadors compatibles ?preferentment Word per a Windows. Si els originals contenen fotografies o gràfiques a color, la còpia haurà de contenir igualment còpies a color.
  
Justificant documental de les despeses efectuades, de la següent manera:
  
1. En el cas de despeses de material s'hauran de justificar amb les factures acompanyades dels seus corresponents justificants de pagament (rebuts o qualsevol document admissible de dret).
  
2. En quant als desplaçaments es distingeixen:
  
- Dietes d'alimentació i transport per al personal adscrit al Projecte: mitjançant la presentació de la corresponent Certificació de la Comissió de Serveis.
  
- Dietes d'alimentació per a personal de participació eventual: presentant factures o tiquets dels establiments on s'haguera efectuat el servei de restauració, indicant clarament el nombre de persones ateses i el preu unitari. També podran ser justificades mitjançant la indemnització econòmica corresponent a cada voluntari, adjuntant full de despeses desglossat firmat pel perceptor.
  
- Combustibles, prestació de serveis, lloguer de cotxes, etc., presentant factures amb el ?recibí- corresponent dels establiments que hagen realitzat la prestació.
  
3. Les despeses de personal requeriran per al seu pagament de la presentació de les còpies compulsades dels contractes i de les nòmines firmades per les persones que hagen treballat en els projectes subvencionats, així com dels justificants corresponents de les cotitzacions de la Seguretat Social i de l'ingrés en la Delegació d'Hisenda de les quantitats corresponents a l'IRPF.
  
En el supòsit de tractar-se de professionals es presentaran les factures per treballs realitzats i els ingressos en la Delegació d'Hisenda de les quantitats retingudes corresponents a l'IRPF.
  
Després de la presentació dels resultats, el Servei de Gestió i Conservació de la Biodiversitat i la Direcció General de Planificació i Gestió del Medi emetran respectivament l'informe tècnic i la certificació corresponents.
  
Atés que les activitats que es financen formen part dels treballs d'investigació habituals que desenvolupa el corresponent equip de l'Estació Biològica de Doñana, es podran computar a l'hora de la justificació les despeses preparatòries i d'inici (becaris, mostrejos, anàlisis o qualsevol altra pròpia de l'activitat) des de l'1 de gener de 2002.
  
Huitena. Pagament
  
a) Quan es lliure l'Avanç del Primer Informe del Projecte, es realitzarà el pagament del 40% de l'anualitat corresponent a l'any 2002. El 60% restant es farà efectiu després del lliurament i certificació del Primer Informe del Projecte.
  
b) L'any 2003 es realitzarà un únic pagament quan es lliure el Segon Informe del Projecte i després de l'emissió de la certificació ja esmentada.
  
c) L'any 2004 es realitzarà un únic pagament quan es lliure l'Informe final i de la seua certificació.
  
d) El pagament es realitzarà mitjançant transferència bancària al següent compte, obert a nom de l'Estació Biològica de Doñana (CSIC)
  
Entitat: Banco de Andalucía
  
Sucursal: c/ Monte Carmelo, 1. Sevilla
  
Núm. compte: 004/3005/27/1564933591
  
Novena. Seguiment
  
a) Per al seguiment d'este conveni, així com per a la interpretació d'aspectes tècnics i científics de detall que no contravinguen les clàusules, s'estableix una comissió formada per:
  
- En representació del CSIC, el director científic del projecte i un investigador adscrit a este.
  
- En representació de la Conselleria de Medi Ambient, el Cap del Servei de Gestió i Conservació de la Biodiversitat i un tècnic de la Direcció General de Planificació i Gestió del Medi.
  
b) La comissió podrà subscriure totes aquelles actes estime necessàries per a obtenir els fins que la conformen, essent suficient per a això amb la firma d'un dels representants de cada institució.
  
Deu. Publicitat
  
Cada institució firmant se compromet a esmentar l'altra part a l'hora de donar publicitat del desenvolupament del conveni, així com en la difusió dels seus resultats, en el cas de publicacions o senyalitzacions de qualsevol tipus, hauran de figurar els anagrames d'ambdues institucions. Igualment, es farà esment en tots els casos a la Comissió Europea com a organisme cofinançador a través del programa LIFE núm. LIFE00NAT/E/7337.
  
Onze. Incompliments
  
a) En cas d'incompliment del que estableix este conveni, la Generalitat Valenciana, a través de la Conselleria de Medi Ambient, podrà suspendre les despeses i fins i tot rescindir el conveni, donant prèviament audiència al CSIC; en tal cas, si així s'acorda, esta estarà obligada a tornar les quantitats percebudes que no estiguen degudament justificades.
  
b) Si durant el primer any de vigència del conveni no s'executara les activitats corresponents a l'esmentat període, per causa imputable al CSIC, el Govern Valencià el podrà rescindir d'acord amb l'article 7.3 del Decret 20/1993.
  
c) En aplicació de l'article 7.4 del Decret anteriorment esmentat, la demora indegudament justificada en el lliurament de resultats es penalitzarà no abonant un 20% de l'import del pagament.
  
d) La no execució o el desenvolupament deficient per causes imputables a l'equip investigador serà causa suficient per a denegar sol·licituds de pròrroga o nova subscripció de convenis l'objecte del qual siga l'ampliació del present.
  
e) D'igual manera, en cas d'impagament per part de la Generalitat Valenciana per causa no imputable al CSIC, este restarà rellevant del compliment de les condicions establertes en el present Conveni.
  
Dotze. Marc jurídic
  
a) El present Conveni Específic de Col·laboració té la naturalesa dels previnguts en l'art. 3.1.c) de la Llei de Contractes de les Administracions Públiques, i el seu règim jurídic vindrà determinat per les estipulacions previstes en el propi Conveni, aplicant-se-li els principis de la citada Llei, per a resoldre tots aquells dubtes que es pogueren presentar.
  
b) En tot cas, s'entén que este conveni, pel que fa als seus aspectes formals, esta sotmés al que preveu el Decret 20/1993, de 8 de febrer, del Govern Valencià, i a la normativa que resulte d'aplicació al CSIC.
  
c) El present Conveni s'ajusta a la Decisió de la Comissió del 05/07/2001 per la qual s'aprova el suport financer al ?Pla de Conservació dels Quiròpters a la Comunitat Valenciana- (LIFE00NAT/E/7337), corresponent esta actuació a les previstes en els apartats D.3 i D.4 del seu programa (Anàlisi de la presència dels biocides i Estudi de l'ús de l'hàbitat).
  
d) Les discrepàncies litigioses a les quals puguen donar lloc la interpretació i execució del present Conveni es plantejaran davant el Tribunal Superior de Justícia de la Comunitat Valenciana, d'acord amb la Llei 29/1998, de 13 de juny, reguladora de la Jurisdicció Contenciosa Administrativa.
  
Perquè conste als efectes oportuns i en prova de conformitat, firmen els compareixents el present document per triplicat exemplar i a un sol efecte, al lloc i en la data amunt indicats.
  
El conseller de Medi Ambient,
  
FERNANDO MODREGO CABALLERO
  
El president del Consell Superior
  
d'Investigacions Científiques,
  
ROLF TARRACH SIEGEL